CELEX: E2016P0004
Language: fi
Date: 2016-03-02 00:00:00
Title: EFTAn valvontaviranomaisen 2 päivänä maaliskuuta 2016 Norjan kuningaskuntaa vastaan nostama kanne (Asia E-4/16)

15.9.2016   
            
            
               FI
            
            
               Euroopan unionin virallinen lehti
            
            
               C 338/12
            
         EFTAn valvontaviranomaisen 2 päivänä maaliskuuta 2016 Norjan kuningaskuntaa vastaan nostama kanne
   (Asia E-4/16)
   (2016/C 338/14)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Carsten Zatschler, Clémence Perrin ja Marlene Lie Hakkebo, nosti 2 päivänä maaliskuuta 2016 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Norjan kuningaskunta ei ole noudattanut EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 33 artiklan mukaisia velvoitteitaan eli toteuttanut ennen Norjan kuningaskunnalle sopimuksen 31 artiklan 2 kohdan mukaisesti toimitetussa perustellussa lausunnossa asetetun määräajan päättymistä tarvittavia toimenpiteitä 2 päivänä joulukuuta 2013 asiassa E-13/13, EFTAn valvontaviranomainen vastaan Norjan kuningaskunta, annetun tuomion noudattamiseksi;
            
         
               2.
            
            
               velvoittamaan vastaajan korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Norjan kuningaskunta ei ole noudattanut 8 päivään syyskuuta 2015 mennessä EFTAn valvontaviranomaisen 8 päivänä heinäkuuta 2015 antamaa perusteltua lausuntoa. Lausunto annettiin, koska Norjan kuningaskunta ei ole noudattanut EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 33 artiklan mukaisia velvoitteitaan eli toteuttanut tarvittavia toimenpiteitä 2 päivänä joulukuuta 2013 asiassa E-13/13, EFTAn valvontaviranomainen vastaan Norjan kuningaskunta, annetun tuomion noudattamiseksi.
            
         
               —
            
            
               Asiassa E-13/13 tarkasteltiin rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26 päivänä lokakuuta 2005 annetun Euroopan parlamentin ja neuvoston direktiivin 2005/60/EY (rahanpesudirektiivin) noudattamista Norjan kuningaskunnassa.